Ձեւավորված ավանդույթի համաձայն՝ խորհրդի հերթական նիստ հյուրընկալած երկրի լիազոր ներկայացուցիչը՝ ՀՀ սպորտի եւ երիտասարդության հարցերի փոխնախարար, նախարարության կողմից մեր երկրում իրականացվող երիտասարդական պետական քաղաքականության եւ ոլորտում ծրագրերի մշակման աշխատանքները համակարգող Քրիստինե Ասատրյանը, հանդես եկավ զեկույցով, որը վերնագրված էր «Հայաստանի Հանրապետությունում երիտասարդության զբաղվածության ապահովման բնագավառում իրականացվող պետական քաղաքականության մասին»։ Այն տալիս էր ամբողջական պատկերացում ներկայում ՀՀ-ում իրականացվող փոփոխությունների եւ ձեռք բերված հաջողությունների մասին, անդրադառնում ոլորտում առկա խնդիրներին ու մատնանշում հնարավոր լուծումները։